
 5.3.2020
 BG
 Официален вестник на Европейския съюз
 L 68/55
 РЕШЕНИЕ НА СЪВМЕСТНИЯ КОМИТЕТ НА ЕИП
 No 306/2019
 от 13 декември 2019 година
 за изменение на приложение IX (Финансови услуги) към Споразумението за ЕИП [2020/324]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Делегиран регламент (ЕС) 2016/522 на Комисията от 17 декември 2015 г. за допълване на Регламент (ЕС) No 596/2014 на Европейския парламент и на Съвета по отношение на освобождаването на определени публични органи и централни банки на трети държави, показателите за манипулиране на пазара, праговете за разкриване, компетентния орган, който да бъде уведомяван при забавяне, разрешението за търговия по време на забранителния срок и видовете подлежащи на уведомяване сделки на лицата, които изпълняват ръководни функции (1), следва да бъде включен в Споразумението за ЕИП.
 (2)
 Делегиран регламент (ЕС) 2016/908 на Комисията от 26 февруари 2016 г. за допълване на Регламент (ЕС) No 596/2014 на Европейския парламент и на Съвета по отношение на определянето на регулаторни технически стандарти относно критериите, процедурата и изискванията за установяване на приета пазарна практика, както и относно изискванията за нейното запазване, прекратяване или за изменение на условията за приемането ѝ (2), следва да бъде включен в Споразумението за ЕИП.
 (3)
 Делегиран регламент (ЕС) 2016/909 на Комисията от 1 март 2016 г. за допълване на Регламент (ЕС) No 596/2014 на Европейския парламент и на Съвета по отношение на регулаторните технически стандарти относно съдържанието на уведомленията, подавани до компетентните органи, и относно воденето, публикуването и поддържането на списъка с уведомления (3) следва да бъде включен в Споразумението за ЕИП.
 (4)
 Делегиран регламент (ЕС) 2016/957 на Комисията от 9 март 2016 г. за допълване на Регламент (ЕС) No 596/2014 на Европейския парламент и на Съвета по отношение на регулаторните технически стандарти за определяне на подходящите правила, системи и процедури, както и образците за уведомяване, които да се използват за предотвратяване, откриване и докладване на злоупотреби или на подозрителни нареждания или сделки (4), следва да бъде включен в Споразумението за ЕИП.
 (5)
 Делегиран регламент (ЕС) 2016/958 на Комисията от 9 март 2016 г. за допълване на Регламент (ЕС) No 596/2014 на Европейския парламент и на Съвета по отношение на регулаторните технически стандарти относно техническите правила за обективното представяне на инвестиционните препоръки или на друга информация, с която се препоръчва или се предлага инвестиционна стратегия, и за разкриването на конкретни интереси или индикации за конфликти на интереси (5), поправен с ОВ L 110, 27.4.2017 г., стр. 9, следва да бъде включен в Споразумението за ЕИП.
 (6)
 Делегиран регламент (ЕС) 2016/960 на Комисията от 17 май 2016 г. за допълване на Регламент (ЕС) No 596/2014 на Европейския парламент и на Съвета по отношение на регулаторните технически стандарти за определяне на подходящите механизми, системи и процедури за разкриващите участници на пазара, провеждащи пазарни проучвания (6), следва да бъде включен в Споразумението за ЕИП.
 (7)
 Делегиран регламент (ЕС) 2016/1052 на Комисията от 8 март 2016 г. за допълване на Регламент (ЕС) No 596/2014 на